Biskoazh ne oa bet kemend a dud e stad ar Rabin. Evit 32vet gourfenn kib Frañs e oa muioch eget 8000 den bet o welet ar  chrogad etre ar FCL (an Oriant) hag ar VOC (Gwened). Daoust dan amzer yen-ki e oa difloupet tud ar vro met tud o skerb Stad Roazhon pe FC Naoned a zo bet gwelet ivez evit derby ar Mor-Bihan. Dibaset e oa tud an aozañ un tamm : tro 20 munutenn e oa ret gortoz evit mont tre er stad abalamour da reolennoù surentez chwezet betek re. Ne vern : avel Kib Frañs en deus chwezhet war Gwened ! Tud an Oriant nint ket bet lakaet gwall ziaes gant o amezeien : un tamm mat barrekoch e oant. Un nebeud suspens a oa bet  memes tra pa oa bet lakaet rampo-ha-rampo an 2 skipialh goude pal Coquerel (46vet munutenn). Kalon en doa roet de skipailh en-dro pa gave dan holl e oa graet o lasoù gant ar Wenediz goude pal Marchal just a-raok an ehan. Pennoù ar FCL o deus graet un taol-kaer avat dre lakaat Guel da sinañ e-pad ar merkato. Gant skipailh broadel Aodoù-an-Olifant e choari hemañ ha paz eo deuet tre goude pal ar VOC en deus lakaet an tu-kreñv da vont gant ar FCL. Eñ ha Karim Ziani, ken dillo ha bepred, o deus stabilizet ar  jeu. No deus graet nemet pouezañ kreñvoch-kreñvañ war difennerien ar VOC ken mo deus pleget daoust da Revel a rae burzhudoù er palioù. Met Kristof ar Rouz en deus diheñchet ar vell en e rouedoù goude un tenn-korn kaset gant Stefan Pedron (67vet). Choarierien ar VOC hep Yann-Vari Eveno ne oant ket prim a-walch evit lakaat diaes ar Verluzed e dibenn ar chrogad. Er 16vet gourfenn e vo degemeret skipailh Lille gant tud ar FCL, Amiens gant ar Vrestiz, Lens gant ar Roazhoniz hag ar Witregiz a zegemero skipailh  Caen. An Naonediz a choario eus o zu e Koad Gwilhom (CFA).